A 2007-es sakkvilágbajnokság versenysorozatában a 2005-ös sakkvilágkupán az elődöntőig jutott, miután a nyolcaddöntőben az amerikai Gata Kamsky, a negyeddöntőben az izraeli Borisz Gelfand ellen győzött, az elődöntőben az ukrán Ruszlan Ponomarjovtól szenvedett 3−1 arányú vereséget a rájátszás után. A világkupa első 10 helyezettje szerzett jogot a világbajnokjelöltek versenyén való indulásra, amely ebben a világbajnoki ciklusban két szakaszból állt: az első szakaszban 16 versenyző közül két körben hat-hat játszmás páros mérkőzések keretében négyen vívták ki a jogot a világbajnokjelöltek körmérkőzéses versenyében való részvételre, ahol csatlakozott hozzájuk az előző világbajnoki versenysorozat első négy helyezettje (beleértve a regnáló világbajnokot is).